เปิดคู่มือ 10 วิธี ง่วงไม่ต้องขับ ไปกลับปลอดภัยกว่า 
กิจกรรมสำนักงานเครือข่ายลดอุบัติเหตุ (สคอ.) และสำนักงานกองทุนสนับสนุนการสร้างเสริมสุขภาพ (สสส.) ด้วยการสนับสนุนง่วงไม่ขับ และ อาราบัส สปีด รณรงค์ ง่วงไม่ขับ ไป-กลับปลอดภัย แจกกาแฟ ฟรี ปีใหม่ 2561 พร้อมเผยเคล็ด (ไม่) ลับ 10 วิธี ตัวช่วยจัดการความง่วง อยู่หมัด โดยเห็นว่าการหลับไม่เพียงพอ เพียงคืนละ 1 ชั่วโมง จะเกิดภาวะการอดนอนสะสม และความง่วงก็จะเพิ่มขึ้นๆ เป็นทวีคูณ,และในช่วงเทศกาลปีใหม่ 2561 จะเห็นได้ว่าอุบัติเหตุเกิดขึ้นได้อย่างไม่ทันได้รู้ตัว มีทั้งเมาแล้วขับ ปาร์ตี้สังสรรค์เสร็จขับรถต่อ หรือแม้แต่การง่วงแล้วขับ ทำงานมาอย่างหนักหน่วงทั้งสัปดาห์ เมื่อถึงวันพักก็กลับไม่ได้พัก อีกทั้งยังเดินทางในทันที ก็อาจจะทำให้เกิดอุบัติเหตุขึ้นได้ ,งานนี้ไทยรัฐออนไลน์เลยรวมวิธีกำจัดความง่วงมาให้ได้เตรียมตัวกันก่อนเดินทาง แต่ถ้าง่วงมากจนไม่ไหวแล้วก็นอนก่อนเถอะ ตื่นแล้วค่อยเดินทางก็น่าจะได้,1. ถ้าง่วงนอน ให้นอน จอดพักเพื่องีบสัก 15-20 นาทีก็พอ อย่านานกว่านี้เพราะสมองจะมึน ไม่สดชื่น ,2. ดื่มกาแฟ เทคนิคคือให้ดื่มก่อนที่จะงีบ เนื่องจากกาแฟไม่ได้ออกฤทธิ์ทันที แต่จะออกฤทธิ์ให้หลังเมื่อ 10-15 นาทีไปแล้ว วิธีนี้เราจะตื่นพอดี และสดชื่นทันก่อนออกรถอีกครั้ง,3. ร้องเพลง อย่าฟังเฉยๆ ให้ร้องตามไปด้วย เมื่อปากขยับแล้วจะไม่ง่วง,4. เคี้ยวหมากฝรั่ง หรือของขบเคี้ยวอื่น วิธีนี้ก็ช่วยให้ปากขยับ ส่งสัญญาณไปไล่ความง่วง,5. จอดพักบ่อยๆ ยืดแข้งยืดขา ล้างหน้าล้างตาให้สดชื่น,6. อย่าขับยาว บางคนขับข้ามจังหวัดทีละหลายชั่วโมง ร่างกายล้าและจะหลับในไม่รู้ตัว,7. หลีกเลี่ยงการขับรถช่วง 24.00–07.00 น. และ 14.00-16.00 น. เนื่องจากเป็นช่วงที่นาฬิกาในร่างกายส่งสัญญาณให้พักผ่อน อุบัติเหตุถึงตายส่วนใหญ่เกิดขึ้นใน 2 ช่วงดังกล่าว,8. งดกินยาที่ทำให้ง่วง,9. งดดื่มแอลกฮอล์คืนก่อนเดินทาง,10. ถ้าสงสัยว่ามีโรคประจำตัวที่ทำให้ง่วง ปรึกษาแพทย์
กิจกรรมสำนักงานเครือข่ายลดอุบัติเหตุ (สคอ.) และสำนักงานกองทุนสนับสนุนการสร้างเสริมสุขภาพ (สสส.) ด้วยการสนับสนุนง่วงไม่ขับ โดยเห็นว่าการหลับไม่เพียงพอ เพียงคืนละ 1 ชั่วโมง จะเกิดภาวะการอดนอนสะสม และความง่วงก็จะเพิ่มขึ้นๆ
เคล็ดลับ,ง่วงไม่ขับ,ปีใหม่2561,สสส.,ลดอุบัติเหตุ